જીવન જે રીતે નિયમો સાથે જીવવામાં આવે છે, તે જ રીતે તમારા વિચારોનું પણ નિયમન હોવું જોઈએ. ક્યાં, ક્યારે અને શું બોલવું તે પણ ચિંતન કર્યા પછી જ બોલવાનો પ્રારંભ કરવો જોઈએ. આવી સંયમયુક્ત વાણી બંધનમાંથી પણ મુક્તિ અપાવી શકે છે. હંમેશા નિંદાનો પરિત્યાગ કરવો એ આત્માના આરોગ્ય માટે એક સરળ સાધન બની રહેશે. આવા સજ્જન સાધુ પુરુષોના વિષયમાં ક્યારેય ખોટું બોલવાનો પ્રયાસ ન કરવો. કેમકે તે પ્રયાસ કર્મ બંધનનું મુખ્ય કારણ છે. પરંતુ આપણા જીવનમાં આવા જ વાતાવરણનું નિર્માણ થયું છે. કેટલીક ખોટી વાતો ઉત્તેજિત થતી રહે છે. ઉત્તેજના જ વ્યક્તિને કર્મબંધનમાં નાંખે છે. સંસારનાં બંધનમાં તે ઉત્તેજના સાધુ પણ કરે છે પરંતુ તે ઉત્તેજના સંસારથી હટીને પરમાત્મા સુધી જોડે છે. લોકોને પરમાત્માની તરફ સન્મુખ કરવાનું કાર્ય સાધુપુરુષોના જીવનની મર્યાદા છે. આત્માની સામે આત્માને ઉપસ્થિત કરવું, પરમાત્માના વિચારોથી તેને રંગી નાંખવાનું છે. પરમાત્મા અથવા આત્માના અનુરાગી બનવાનું છે, આ સાધુપુરુષોનું કાર્યક્ષેત્ર છે.